
Okresný súd Lučenec 27P/4/2026 6626200062 24. 03. 2026 JUDr. Elena Petrusová ECLI:SK:OSLC:2026:6626200062.3
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Elenou Petrusovou vo veci starostlivosti o maloletého A. B., narodeného XX. XX. XXXX, bytom u matky, zastúpeného Úradom práce, sociálnych vecí a rodiny Veľký Krtíš ako kolíznym opatrovníkom, dieťa rodičov: matky maloletej C. B., narodenej XX. XX. XXXX, trvale bytom D. E., t. č. bytom F. G. XXX/X, D. E. a otca neuvedeného, za účasti rodičov maloletej matky C. B., narodenej XX. XX. XXXX, trvale bytom D. E., t. č. bytom F. G. XXX/X, D. E. a otca G. B., narodeného XX. XX. XXXX, trvale bytom F. G. XXX/X D. E., o návrhu maloletej matky o priznanie rodičovských práv a povinností k maloletému dieťaťu a o návrhu C. B., narodenej XX. XX. XXXX, trvale bytom D. E., t. č. bytom F. G. XXX/X, D. E. na ustanovenie poručníka, takto rozhodol: I. Súd p r i z n á v a maloletej matke C. B., nar. XX. XX. XXXX rodičovské práva a povinnosti vo vzťahu k osobnej starostlivosti o maloletého A. B., nar. XX. XX. XXXX a to od jeho narodenia. II. Súd u s t a n o v u j e C. B., nar. XX. XX. XXXX za poručníka pre maloletého A. B., nar. XX. XX. XXXX s tým, že táto bude maloletého zastupovať, spravovať jeho majetok, dohliadať na rozsah a spôsob starostlivosti maloletej matky o dieťa. III. Poručník je povinný predkladať súdu správu o maloletom dieťati a o nakladaní s majetkom maloletého dieťaťa vždy k 30. 06. a k 31. 12. toho ktorého roka. IV. Žiaden z účastníkov n e m á nárok na náhradu trov konania. odôvodnenie: 1. Predmetom konania je priznanie rodičovských práv a povinností maloletej matky k dieťaťu a ustanovenie poručníka pre maloleté dieťa. 2. Po vyhlásení rozsudku sa prítomní účastníci konania vzdali svojho práva podať odvolanie voči súdu proti všetkým vyhláseným výrokom rozhodnutia, preto potom súd v súlade s ustanovením § 2 ods. 1 Civilného mimosporového poriadku a ustanovenia § 221 písm. a) Civilného sporového poriadku vyhotovil rozsudok bez odôvodnenia. Poučenie:
Proti tomuto rozhodnutiu j e p r í p u s t n é odvolanie v lehote 15 dní odo dňa jeho doručenia na Okresnom súde Lučenec, Pracovisko D. E., H. X/XXX písomne v 3 vyhotoveniach a rozhoduje o ňom Krajský súd v Žiline. V odvolaní sa uvedie, ktorému súdu je určené, kto ho robí, ktorej veci sa týka, čo sa ním sleduje a uvedie sa spisová značka. Okrem toho sa uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie musí byť podpísané. Pretože po vyhlásení rozsudku, jeho odôvodnení a poučení o možnosti podať opravný prostriedok sa účastníci práva odvolania výslovne vzdali na pojednávaní, rozsudok nadobudne právoplatnosť dňom jeho doručenia poslednému z nich.

